Tegnologie en ontrouheid - Jou Gesin | Solidariteit WêreldJou Gesin | Solidariteit Wêreld
Tuis › Artikels › ﻿Tegnologie en ontrouheid
﻿Tegnologie en ontrouheid
Die digitale era het dit nie net vir mense makliker gemaak om hul maats te verkul nie; dit het ook tot gevolg dat sommige mense in verhoudings nou meer agterdogtig is oor hul maats maar hulle ook makliker kan uitvang.
Die vooruitgang in tegnologie het tot gevolg dat jou elke beweging nagespoor kan word. Selfone volg ons en ons laat ʼn digitale spoor vir enigiemand wat toegang tot ons selfoon het.
Dit beteken egter ook mense is nou in staat om ‘n veilige, geheime wêreld te skep deur programme ophul fone af te laai wat oproepe en boodskappe kan verberg. Tegnologie het dit ook makliker gemaak om enigiemand vir enige doel te ontmoet. Mens kan deur ʼnpaar knoppies te druk met enigiemand enige plek in die wêreld gesels. Dit kanlei tot die uitruil van foto’s en video’s, aanlyn flirtasie en uiteindelik ʼn aanlynverhouding. Om jou maat te verkul is dus nie meer beperk tot ʼn fisiese of emosionele verhouding nie.
Aanlynboodskapdienste en sosiale media het dit maklik gemaak om met iemand in verbinding te tree. Met Facebook is dit moontlik om ou skool- of universiteitsmaats op te spoor. Jy kan ook gaan soek na die persoon op wie jy in die geheim verlief was en dit is maklikom in die strik te trap om aanlyn met die persoon te flankeer.
Dit het tot gevolg dat mense wat op hul maats verkul nou ʼn oneindige aantal platforms tot hul beskikking het wat hulle in staat stel om hul maats soms selfs anoniem te verkul.
Tegnologie het dit ookegter makliker gemaak om uit te vind of jou maat jou moontlik verkul. Daar is allerhande toepassings wat op selfone gelaai kan word waar jy in werklike tyd jou maat se bewegings en aktiwiteite kan naspoor.
Indien jy vermoed jou maat verkul jou, kan jy sy of haar selfoon nagaan om te probeer vasstel of ditwel die geval is. Jy kan byvoorbeeld uitkyk vir oproepe na vreemde nommers opvreemde tye, name en nommers wat jy nie herken nie en inkriminerende boodskappe en e-posse.
Verkul beteken wel verskillende dinge vir verskillende mense en die vooruitgang in tegnologie het die skeidslyn tussen wat aanvaarbaar is en wat nie laat vervaag. Sommige mense beskou verkul slegs as ʼn fisiese daad, terwyl ander meen ʼn maat het hulle ook verkul indien hulle ʼn emosionele band met iemand anders gesmee het.
ʼn Boodskap kan vir die een maat soos ʼn flankeerdery lyk maar vir die ander dood onskuldig voorkom. Mense in ʼn verhouding moet dus seker maak daar is duidelike grense oor wat aanlyn aanvaarbaar is en wat nie.
The Rampage: https://www.therampageonline.com/opinion/2018/03/06/has-technology-made-cheating-a-social-norm/